b'\n_START_ARTICLE_\nUmetnost mlaj\xc5\xa1ega paleolitika\n_START_PARAGRAPH_\nUmetnost mlaj\xc5\xa1ega paleolitika je med najstarej\xc5\xa1imi znanimi umetnostmi (v\xc4\x8dasih imenovana prazgodovinska umetnost). Najstarej\xc5\xa1i mogo\xc4\x8di primeri so gravure v okri iz jame Blombos. Paleolitsko umetnost najdemo v aurigna\xc5\xa1ki kulturi v Evropi in Levantu pred pribli\xc5\xbeno 40.000 leti, na otoku Sulavezi v Indoneziji iz podobnega obdobja, kar ka\xc5\xbee na veliko starej\xc5\xa1i izvor morda v Afriki.  Jamska umetnost se je v Evropi nadaljevala v mezolitiku (ob za\xc4\x8detku holocena) pred pribli\xc5\xbeno 12.000 leti. Kot to ustreza kon\xc4\x8dni fazi zadnje ledene dobe, je paleolitska umetnost znana tudi kot ledenodobna umetnost._NEWLINE_Pomemben vidik, nekateri ga imenujejo paleolitska revolucija  in dokaz za behavioristi\xc4\x8dno sodobnost, nam je videz umetnosti pomagal dolo\xc4\x8diti paleolitik sam. Umetnost pomaga opredeliti, kaj nas naredi \xc4\x8dloveka \xe2\x80\x93 to je del tega, kar smo ali bi lahko bili. Paleolitska umetnost vklju\xc4\x8duje skalne in jamske poslikave, nakit, risanje, rezbarjenje, graviranje in kiparstvo v glini, kosti, rogovju, kamnu in slonovini, na primer Venerine figurice in pi\xc5\xa1\xc4\x8dali._NEWLINE_Okra\xc5\xa1eno je bilo tudi uporabno orodje, kot so metalec sulice (tudi atlatl), lu\xc4\x8dalo, perforirana palica in svetilke._NEWLINE_Obi\xc4\x8dajni predmeti so vklju\xc4\x8devali \xc5\xbeivali, ki so jih lovili (npr. severni jeleni, bizoni, ptice, mamut), plenilci ter druge \xc5\xbeivali (npr. levi, druge velike ma\xc4\x8dke, medvedi in volnati nosorog); \xc4\x8dlove\xc5\xa1ke oblike so predvsem \xc5\xbeenske oblike (pogosto so videti mlade, stare ali nose\xc4\x8de). Mo\xc5\xa1ki so redkeje upodobljeni, kot je \xc4\x8dlovek iz jame Pin Hole v Angliji.\n_START_SECTION_\nEvropa in Levant (ledenodobna umetnost)\n_START_PARAGRAPH_\nVelika ve\xc4\x8dina ledenodobne umetnosti ni ohranjena; poleg delov lesa, usnja in drugih zelo pokvarljivih snovi, rogovja in kosti, ki se je najpogosteje uporabljala, obi\xc4\x8dajno razpade, \xc4\x8de ni pokopana v suhih jamah in zaveti\xc5\xa1\xc4\x8dih. Obstajajo dokazi iz kamna in predvsem vseh morskih \xc5\xa1koljk, ki so se uporabljale za nakit in verjetno okrasitev obla\xc4\x8dil. Lupine sredozemskih vrst so na\xc5\xa1li v G\xc3\xb6nnersdorfu, ve\xc4\x8d kot 1000 kilometrov od sredozemske obale. Vi\xc5\xa1ja morska gladina danes pomeni, da je nivo in naravo obalnih naselij v paleolitiku nemogo\xc4\x8de raziskati in ve\xc4\x8dinoma ostajata skrivnost._NEWLINE_Veliko gravur na tankih kosih kamnov je bilo najdenih (do 5000 na enem kraju v \xc5\xa0paniji) na krajih z ustrezno geologijo z v\xc4\x8dasih tako plitvimi in bledimi oznakami, da so bolj risbe, mnogih sprva niso niti opazili. Poslikane plo\xc5\xa1\xc4\x8de so manj pogoste. Morda so bile uporabljene pri obredih ali pa so jih segrevali na ognju in zavijali kot osebne grelnike. Vsaka vrsta uporabe je lahko mno\xc5\xbeica zlomljenih primerov, pogosto so delci razpr\xc5\xa1eni na dolo\xc4\x8deni razdalji (do 30 metrov narazen v G\xc3\xb6nnersdorfu). Na mnogih nahajali\xc5\xa1\xc4\x8dih je bilo veliko plo\xc5\xa1\xc4\x8datih kamnov, ki so jih o\xc4\x8ditno uporabljali kot talne obloge, le nekaj je bilo okra\xc5\xa1enih. Ledenodobna umetnost je bila naravoslovna in figurativna; lahko le geometri\xc4\x8dna in ne predstavna. Nekatera najstarej\xc5\xa1a umetni\xc5\xa1ka dela so na\xc5\xa1li v \xc5\xa0vabski Juri (Schw\xc3\xa4bische Alb), v Baden-W\xc3\xbcrttembergu, v Nem\xc4\x8diji. Figurice Vener (Venera iz H\xc3\xb6hle Felsa) segajo do pred okoli 40.000 let v zgodovino. Drugi drobni primeri umetnosti mlaj\xc5\xa1ega paleolitika (med 40.000 do 10.000 let) so: jamske poslikave (jame Chauvet, Lascaux, Altamira, Cosquer in Pech Merle), vrezana/gravirana jamska umetnost, kot je Creswell Crags, prenosna umetnost (\xc5\xbeivalske rezbarije in kipci, kot je Willendorfska Venera) in umetnost na prostem (skalna umetnost v dolini C\xc3\xb4a na Portugalskem in Mazouco v Italiji, Domingo Garc\xc3\xada in Siega Verde v \xc5\xa0paniji ter Fornols-Haut v Franciji). Na\xc5\xa1li so \xc5\xa1tevilne izrezljane ali gravirane ko\xc5\xa1\xc4\x8dke kosti in slonovine, kot je Plavajo\xc4\x8di severni jelen v Franciji iz obdobja magdalenske kulture. Taki so tudi metalci sulic, eden je oblikovan kot mamut, in mnoge druge vrste predmetov. Eden od najbolj znanih kosov prenosne umetnosti iz Velike Britanije je Konj iz jame Robin Hood v Derbyshireu. V jami Kendrick so na\xc5\xa1li okra\xc5\xa1eno konjsko \xc4\x8deljust._NEWLINE_Mnogi najlep\xc5\xa1i primeri ledenodobne umetnosti so bili razstavljeni v Britanskem muzeju med 7. februarjem in 26. majem 2013.\n_START_SECTION_\nVzhodna Azija\n_START_PARAGRAPH_\nJamske poslikave na indonezijskem otoku Sulavezi so odkrili leta 2014 in so stare 40.000 let, podobno kot najstarej\xc5\xa1a evropska jamska umetnost, kar ka\xc5\xbee na veliko starej\xc5\xa1i izvor te vrste umetnosti, morda v Afriki. _NEWLINE_V jami pri Turobongu v Ju\xc5\xbeni Koreji, ki vsebuje \xc4\x8dlove\xc5\xa1ke ostanke, so odkrili izrezljane jelenove kosti in upodobitve srnjadi, ki so lahko stare okoli 40.000 let. Petroglifi jelenov ali severnih jelenov na Sok\xc4\x8dangri so tudi lahko paleolitski. \xc4\x8crepinje v slogu, ki spominja na zgodnja japonska dela, so v Ko\xc5\xa1anri na otoku \xc4\x8ced\xc5\xbeu, ki je bil zaradi ni\xc5\xbeje gladine morja v tistem \xc4\x8dasu dostopen z Japonske.\n_START_SECTION_\nAfrika\n_START_PARAGRAPH_\nNajstarej\xc5\xa1i afri\xc5\xa1ki petroglifi so datirani pribli\xc5\xbeno v mejo med mlaj\xc5\xa1im paleolitikom in mezolitikom, pred pribli\xc5\xbeno 10.000 do 12.000 leti. Najstarej\xc5\xa1a umetnost v Zimbabveju datira v vsaj 10.000 let (poslikani kamni). Prva nesporno afri\xc5\xa1ka skalna umetnost se\xc5\xbee pribli\xc5\xbeno 10.000 let nazaj in o\xc4\x8ditno izvira v dolini reke Nil in se je \xc5\xa1irila proti zahodu v Mali._NEWLINE_V jamah Apollo 11 v Namibiji so na\xc5\xa1li sedem kamnitih plo\xc5\xa1\xc4\x8dic s figurami \xc5\xbeivali, poslikanih pred 22.500 in 27.500 leti. _NEWLINE_V jami Blombos v Ju\xc5\xbeni Afriki so na\xc5\xa1li gravirane ko\xc5\xa1\xc4\x8dke okre, stare \xc5\xbee okoli 70.000 let, kar je bilo \xc5\xbee razvr\xc5\xa1\xc4\x8deno kot "umetnost" v nekaterih publikacijah.\n_START_SECTION_\nAvstralija\n_START_PARAGRAPH_\nV Bradshawsu v Zahodni Avstraliji so na\xc5\xa1li edinstveno obliko skalne umetnosti. To so prete\xc5\xbeno \xc4\x8dlove\xc5\xa1ke figure naslikane s finimi podrobnostmi, natan\xc4\x8dno anatomsko proporcionirane. Stare so ve\xc4\x8d kot 17.000 let.'